**Lp Signe Viimsalu**

|  |  |  |  |
| --- | --- | --- | --- |
| Teie |  | nr |  |
|  |  |  |  |
| Meie | 03.05.2023 | nr | 2-23-3844 |

**Ettepanek**

Harju Maakohtu menetluses on tsiviilasi nr 2-23-3844, Accounting & Advisory Services OÜ (likvideerimisel, registrikood 12881260) avaldus pankroti väljakuulutamiseks. 27.03.2023 määrusega nimetas kohus võlgniku ajutiseks halduriks Martin Krupi (Krupp). Ajutise halduri aruande kohaselt on võlgnikul kohustusi vähemalt 342,91 euro ulatuses ja vara puudub.

Kohus teatas 21.04.2023 väljaandes Ametlikud Teadaanded võimalusest maksta hiljemalt 02.05.2023 pankrotimenetluse kulude katteks deposiidina 3000 eurot. Võlgnik, võlausaldaja ega kolmas isik seda võimalust ei kasutanud. Seega esineb alus menetluse lõpetamiseks raugemise tõttu pankrotiseaduse (PankrS) § 29 lg 1 alusel.

Kohus teeb kooskõlas PankrS § 30 lg 5 maksejõuetuse teenistusele ettepaneku esitada avaldus pankrotimenetluse läbiviimiseks avaliku uurimisena. Kohus palub esitada avaldus hiljemalt 19.05.2023 e-posti aadressil hmktallinn.menetlus@kohus.ee, märkides ära ka käesoleva tsiviilasja number 2-23-3844.

Lugupidamisega

*/digitaalselt allkirjastatud/*

Anu Vismann

Kohtunik